Държавен вестник, бр. 73, 2021 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  73
5 
.9 
 глава 7.8 (Специални изисквания в случай на инцидент и противопожарни мерки, 
включващи опасни товари); 
.10   
раздел 7.9.3 (Информация за връзка с определените основни национални компетентни 
органи); и 
.11 
допълнение B. 
1.1.1.6  
Прилагане на стандартите 
Когато се изисква прилагането на даден стандарт и има противоречие между стандарта и разпоредбите на 
настоящия Кодекс, предимство имат разпоредбите на настоящия Кодекс. Изискванията на стандарта, 
които не противоречат на разпоредбите на настоящия Кодекс, се прилагат, както е посочено, включително 
изискванията на всеки друг стандарт или част от стандарт, посочен в този стандарт като задължителен. 
1.1.1.7  
 Превоз на опасни товари, използвани като охладителни течности или климатизатори 
Опасни товари, които са само асфиксантни (които обичайно разреждат или заместват кислорода в 
атмосферата), когато се използват в товарни транспортни единици за охлаждане или кондициониране, са 
предмет само на разпоредбите на раздел 5.5.3. 
Забележка: Когато се превозват на борда като провизии или оборудване на кораба, тези охладителни 
течности и климатизатори не са предмет на разпоредбите на настоящия Кодекс. 
1.1.1.8  
Уведомяване за нарушения 
Когато компетентен орган има основания да счита, че безопасността на превоза на опасни товари е 
застрашена в резултат на сериозни или многократни нарушения на настоящия Кодекс от страна на 
предприятие, чието седалище се намира на територията на друг компетентен орган, той следва, ако е 
необходимо, да уведоми компетентния орган за тези нарушения. 
1.1.1.9  
Лампи, съдържащи опасни товари 
Следните лампи не са предмет на настоящия Кодекс, при условие че не съдържат радиоактивен материал 
и живак в количества, надвишаващи посочените в специална разпоредба 366 от глава 3.3: 
.1  лампи, които се събират директно от физически лица и домакинства, когато се транспортират до 
съоръжение за събиране или рециклиране; 
.2  лампи, всяка от които съдържа не повече от 1 g опасни товари и е опакована така, че да няма повече 
от 30 g опасни товари на опаковка, при условие че: 
i) лампите са произведени съгласно сертифицирана система за управление на качеството; 
Забележка: Прилагането на ISO 9001:2008 може да се счита за приемливо за тази цел и 
ii)  всяка лампа е опакована поотделно във вътрешни опаковки, отделени от разделители, или е 
обвита от уплътнителен материал за защита на лампите и е опакована в здрави външни 
опаковки, отговарящи на общите разпоредби на 4.1.1.1 и които могат да преминат изпитване с 
падане от 1,2 m. 
.3 
използвани, повредени или дефектни лампи, всяка от които съдържа не повече от 1 g опасни товари с 
не повече от 30 g опасни товари на опаковка, когато се транспортират от съоръжение за събиране или 
рециклиране. Лампите следва да бъдат опаковани в здрави външни опаковки, достатъчни да 
предотвратят освобождаването на съдържанието при нормални условия на транспортиране, 
отговарящи на общите разпоредби на 4.1.1.1, и които могат да преминат изпитване с падане от не по-
малко от 1,2 m. 
Забележка: Лампите, съдържащи радиоактивен материал, са разгледани в 2.7.2.2.2.2. 
.4 
лампи, съдържащи само газове от клас 2.2 (съгласно 2.2.2.2), при условие че са опаковани така, че 
ефектът от разрушаването на крушката да остане в рамките на опаковката. 
1.1.2  
Конвенции 
1.1.2.1  
 Международна конвенция за безопасност на човешкия живот на море, 1974 г. 
Част А от глава VII на Международната конвенция за безопасност на човешкия живот на море от 1974 г. 
(SOLAS), с измененията, разглежда превоза на опасни товари в опакована форма и е възпроизведена 
изцяло:
6 
Глава VII 
Превозване на опасни товари 
Част A 
Превозване на опасни товари в опакована форма 
Правило 1 
Дефиниции 
За целите на настоящата глава, освен ако изрично не е предвидено друго: 
1 
Кодекс IMDG е Международният кодекс за превоз на опасни товари по море, приет от 
Комитета по морска безопасност на Организацията с резолюция MSC.122(75), с измененията 
от Организацията, при условие че тези изменения са приети и влезли в сила в съответствие с 
разпоредбите на член VIII от настоящата Конвенция във връзка с процедурите за изменение, 
приложими към анекса, различни от тези по глава I. 
2 
 Опасни товари са веществата, материалите и предметите, обхванати от 
Международния кодекс за превоз на опасни товари по море. 
3 
Опакована форма е формата на херметизация, посочена в Международния кодекс за 
превоз на опасни товари по море. 
Правило 2 
Приложение* 
1 
Освен ако изрично не е предвидено друго, тази част се прилага за превоза на опасни 
товари в опакована форма във всички кораби, за които се прилагат настоящите правила, и в 
товарни кораби с брутен тонаж, по-малък от 500 тона. 
2 
Разпоредбите на настоящата част не се прилагат за провизиите и оборудването на 
корабите. 
3 
Превозът на опасни товари в опакована форма е забранен, освен в съответствие с 
разпоредбите на настоящата глава. 
4 
В допълнение към разпоредбите на тази част всяко договарящо се правителство 
издава или нарежда да бъдат издадени подробни инструкции за аварийно реагиране и първа 
медицинска помощ, свързани с инциденти, включващи опасни товари в опакована форма, 
като се вземат предвид насоките, разработени от Организацията.† 
Правило 3 
Изисквания за превоз на опасни товари 
Превозът на опасни товари в опакована форма трябва да бъде в съответствие с 
разпоредбите на Международния кодекс за превоз на опасни товари по море. 
Правило 4 
Документи 
1 
Информацията за транспортиране, свързана с превоза на опасни товари в опакована 
форма, и свидетелството за опаковките в контейнера/превозното средство следва да бъдат в 
съответствие с разпоредбите на Международния кодекс за превоз на опасни товари по море и 
се предоставят на лицето или организацията, определени от органа на пристанищната 
държава. 
2 
 Всеки кораб, превозващ опасни товари в опакована форма, следва да разполага със 
специален списък, декларация или план за складиране, в съответствие с разпоредбите на 
Международния кодекс за превоз на опасни товари по море, на опасните товари на борда и 
местоположението им. Копие от един от тези документи се предоставя преди отпътуване на 
лицето или организацията, определени от пристанищната държава. 
 
*  Вижте: .1   част D, която съдържа специални изисквания за превоз на отработено ядрено гориво; и 
.2   правило II-2/19, което съдържа специални изисквания за корабите, превозващи опасни товари. 
†  Вижте: △.1  редактираните процедури за аварийно реагиране за кораби, превозващи опасни товари (Ръководство EmS) 
(MSC/Circ.1025, с измененията); и .2 Ръководството за оказване на първа медицинска помощ при инциденти, включващи 
опасни товари (MFAG), което е възпроизведено в допълнението към Международния кодекс за превоз на опасни товари 
по море, публикуван от Организацията.